32005D0615
L 213/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 август 2005 година
за изменение на приложение ХI към Директива 2003/85/ЕО на Съвета по отношение на националните лаборатории в някои държави-членки
(нотифицирано под номер С(2005) 3121)
(текст от значение за ЕИП)
(2005/615/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и Решения 89/531/ЕИО и 91/665/ЕИО, и за изменение на Директива 92/46/ЕИО (1), и по-специално член 67, параграф 2 от нея,
като има предвид, че:
(1)
За по-голяма сигурност е важно списъкът с националните лаборатории, одобрени да боравят с живия вирус на болестта шап, да се актуализира.
(2)
Компетентните органи на Дания, Германия и Полша официално са информирали Комисията за промените, отнасящи се до техните национални референтни лаборатории за болестта шап.
(3)
Компетентните органи на Словакия официално са информирали Комисията за разпоредбите, приети в съответствие с член 68, параграф 2 от Директивата.
(4)
С цел яснота е подходящо държавите-членки да се изброяват по реда на кода по ISO за съответната страна.
(5)
Необходимо е списъкът с националните лаборатории, одобрени да боравят с живия вирус на болестта шап, да се адаптира и следователно да се измени част А от приложение ХI към Директива 2003/85/ЕО.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Списъкът на националните лаборатории, одобрени да боравят с живия вирус на болестта шап, в част А от приложение ХI към Директива 2003/85/ЕО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 16 август 2005 година.